Biblija (Tomislav Dretar)/Abimelek postaje kraljem Sišema


Abimelek postaje kraljem Sišema 
Abimelek postaje kraljem Sišema
9 1 Abimelek, sin Jerubalov, ode u Sišem pronaći braću svoje majke da bi govorio s njima, kao i sa svim klanom očinske kuće svoje majke, i on im reče: 
2 ” Govorite dakle ovako svim vlasnicima Sišema: šta je bolje za vas? Biti pokoran sedamdesetorici ljudi, svi sinovi Jerubalovi, ili biti pod vlašću samo jednog čovjeka? Sjetite se da sam,  ja, od vaših kostiju i vašeg mesa. “ 
3 Braća njegove majke ponoviše sve te riječi svim vlasnicima Sišema i njihovo srce izabra Abimeleka, jer oni rekoše: ” To je naš brat. “ 
4 Oni mu dadoše 70 sikala srebra  iz hrama Bal-Beritova s kojima Abimelek uze na svoj trošak ljude ništarije i pustolove koji hodiše u njegovoj pratnji. 
5  Potom on uđe u kuću oca svojega u Ofri i pobi svoju braću, sinove Jerubalove, sedamdeset ljudi najednom. Odoli samo Jotam, najmlađi sin Jerubalov, jer se bijaše skrio. 
6 Svi vlasnici Sišema i sav Bet-Milo se skupi i ode proglasiti kralja Abimeleka pokraj smrdljike kod stele koja je u Sišemu.